text: Sydvestjylland dybt afhængig af turisme
  29 juli 2013 kl. 12.12
  Turismen i de fire sydvestjyske kommuner, Esbjerg, Fanø, Tønder og Varde, giver godt 5.000 job omregnet til helårsstillinger.
  Det fremgår af en rapport, som Visit Danmark har udgivet.
  Varde er suverænt den største turist-kommune. Ikke alene blandt de fire kommuner, men i hele Region Syddanmark.
  De fire kommuner er mere økonomisk afhængige af turisme end i den øvrige del af landet.
  Turisterne i de fire sydvestjyske kommuner brugte i 2011 knap 4,4 milliarder kroner og foretog 6,2 millioner overnatninger.
  Fanø er mest afhængig af turisme. Hele 25,4 procent af omsætningen på øen stammer fra turister.
  De fleste turister kommer fra andre egne af Danmark. Tyskere er en næste ligeså stor gruppe.
  Turisterne bor hovedsagelig i sommerhuse og på campingpladser. Det betyder, at turisterne stort set kun kommer i sommermånederne.
  